《中秋过访怀鹿如因饮徐善球宅》
明代·张嗣纲

几年不见中秋月，此月今宵分外明。满座金飙撩客思，一尊秋外可人情。

曾闻有约过新筑，堪笑无心践旧盟。不有学玄杨伯子，清光可得挹徐卿。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。